દીપિકા પાદુકોણે વર્ષ 2012ના સૌથી સફળ અભિનેત્રીઓમાંના એક રહ્યાં. તેમણે કૉકટેલ જેવી હિટ ફિલ્મ આપી, તો 2013માં તેઓ નંબર વન બૉલીવુડ અભિનેત્રી રહ્યાં. વર્ષ 2013 દીપિકાના બૉલીવુડ કૅરિયરનું સૌથી સફળ વર્ષ રહ્યું કે જેમાં તેમણે રેસ 2, યે જવાની હૈ દીવાની, રામલીલા અને ચેન્નઈ એક્સપ્રેસ જેવી ચાર-ચાર સફળ ફિલ્મો આપી. 2014માં પણ દીપિકાએ ફાઇંડિંગ ફૅની અને હૅપ્પી ન્યુ ઈયર જેવી સફળ અને સુપર હિટ ફિલ્મોમાં કામ કર્યું. દીપિકા બૉલીવુડ કૅરિયર શરૂ કર્યા બાદથી જ અનેક વિવાદોથી ઘેરાયેલા રહ્યાં. તેમાં રણબીર કપૂર સાથે અફૅર અને પછી બ્રેકઅપ ચર્ચામાં રહ્યું, તો હાલમાં રણવીર સિંહ સાથેના રોમાંસના કારણે દીપિકા પાદુકોણે ચર્ચામાં છે.